stanford-oval/wikipedia huggingface dataset:
7 (אלבום של דייוויד גטה)
סינגלים

"2U" יחד עם ג'סטין ביבר יצא לאור כסינגל הראשון מתוך האלבום בתאריך 7 ביוני 2017, הסינגל הגיע לשיא טופ 20 ביותר מ-15 מדינות בכל העולם כולל בריטניה, אירופה, אוסטרליה וניו זילנד.
"Dirty Sexy Money" יחד עם אפרוז'ק, צ'ארלי XCX ופרנץ' מונטנה יצא לאור כסינגל השני מתוך האלבום בתאריך 3 בנובמבר 2017. גטה תיאר את השיתוף הפעולה כסוג של הגשמת חלום כי תמיד רצה לעשות את השיתוף הפעולה הזה. הסינגל הגיע לשיא בטופ 30 בצרפת, ובטופ 40, בבריטניה. כמו כן הסינגל הצליח להתדרג בטופ 10 בכמה מצעדי דאנס בארצות הברית.
"Like I Do" יחד עם מרטין גריקס יצא לאור כסינגל השלישי מתוך האלבום בתאריך 22 בפברואר 2018, הסינגל הרביעי Overtone הוא סינגל שיווקי הראשון מתוך האלבום ונכלל בדיסק השני של האלבום, אשר יצא לאור בתאריך 20 באוגוסט 2018.
"Goodbye" יחד עם ג'ייסון דרולו, ניקי מינאז', וווילי ויליאמס יצא לאור בסינגל רביעי מתוך האלבום בתאריך 24 באוגוסט 2018, הסינגל הצליח להתדרג במקומות גבוהים ברחבי העולם והיה הצלחה מסחררת, כאשר קיבל את המקום ה-12 במצעד של ארצות הברית בדאנס, כולל בישראל אשר קיבל את המקום הראשון במדיה פורסט, וכן במצעדים הרשמיים של MTV.
רשימת שירים

| דיסק 1> מס' | דיסק 1> שם | דיסק 1> משך | דיסק 1>  | דיסק 1>  | דיסק 1>  | דיסק 1>  | דיסק 1>  | דיסק 1>  | דיסק 1>  |
| --- | --- | --- | --- | --- | --- | --- | --- | --- | --- |
| 1. | Don't Leave Me Alone  | 3:04 |  |  |  |  |  |  |  |
| 2. | Battle  | 2:44 |  |  |  |  |  |  |  |
| 3. | Flames  | 3:15 |  |  |  |  |  |  |  |
| 4. | Blame It on Love  | 3:27 |  |  |  |  |  |  |  |
| 5. | Say My Name  | 3:19 |  |  |  |  |  |  |  |
| 6. | Goodbye  | 3:15 |  |  |  |  |  |  |  |
| 7. | I'm that Bitch  | 3:15 |  |  |  |  |  |  |  |
| 8. | Like I Do  | 3:22 |  |  |  |  |  |  |  |
| 9. | 2U  | 3:15 |  |  |  |  |  |  |  |
| 10. | She Knows How to Love Me  | 3:02 |  |  |  |  |  |  |  |
| 11. | Motto  | 2:30 |  |  |  |  |  |  |  |
| 12. | Drive  | 3:06 |  |  |  |  |  |  |  |
| 13. | Para que te Quedes  | 2:58 |  |  |  |  |  |  |  |
| 14. | Let It Be Me  | 2:53 |  |  |  |  |  |  |  |
| 15. | Light Headed  | 2:59 |  |  |  |  |  |  |  |
| משך כולל: | משך כולל: | 46:24 |  |  |  |  |  |  |  |
| בונוס> מס' | בונוס> שם | בונוס> משך | בונוס>  | בונוס>  | בונוס>  | בונוס>  | בונוס>  | בונוס>  | בונוס>  |
| --- | --- | --- | --- | --- | --- | --- | --- | --- | --- |
| 16. | Mad Love  | 3:19 |  |  |  |  |  |  |  |
| 17. | Dirty Sexy Money  | 2:52 |  |  |  |  |  |  |  |
| 18. | So Far Away  | 3:03 |  |  |  |  |  |  |  |
| 19. | Your Love  | 3:05 |  |  |  |  |  |  |  |
| משך כולל: | משך כולל: | 58:43 |  |  |  |  |  |  |  |
| דיסק 2 - Jack Back Mixtape> מס' | דיסק 2 - Jack Back Mixtape> שם | דיסק 2 - Jack Back Mixtape> משך | דיסק 2 - Jack Back Mixtape>  | דיסק 2 - Jack Back Mixtape>  | דיסק 2 - Jack Back Mixtape>  | דיסק 2 - Jack Back Mixtape>  | דיסק 2 - Jack Back Mixtape>  | דיסק 2 - Jack Back Mixtape>  | דיסק 2 - Jack Back Mixtape>  |
| --- | --- | --- | --- | --- | --- | --- | --- | --- | --- |
| 1. | Reach for Me  | 3:47 |  |  |  |  |  |  |  |
| 2. | Freedom  | 3:55 |  |  |  |  |  |  |  |
| 3. | Grenade  | 3:32 |  |  |  |  |  |  |  |
| 4. | Inferno  | 3:09 |  |  |  |  |  |  |  |
| 5. | Overtone  | 3:36 |  |  |  |  |  |  |  |
| 6. | Back and Forth  | 3:25 |  |  |  |  |  |  |  |
| 7. | Pelican  | 3:26 |  |  |  |  |  |  |  |
| 8. | Afterglow  | 3:26 |  |  |  |  |  |  |  |
| 9. | Think Think Think  | 3:41 |  |  |  |  |  |  |  |
| 10. | Orion  | 3:52 |  |  |  |  |  |  |  |
| 11. | What 2 Say  | 3:36 |  |  |  |  |  |  |  |
| 12. | Just a Little More Love  | 3:24 |  |  |  |  |  |  |  |
| משך כולל: | משך כולל: | 42:49 |  |  |  |  |  |  |  |
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 7 |
|  אוסטרליה | מצעד האלבומים האוסטרלי | 9 |
|  איטליה | מצעד האלבומים האיטלקי | 8 |
|  אירלנד | מצעד האלבומים האירי | 9 |
|  ארצות הברית | בילבורד 200 | 37 |
|  ארצות הברית | מצעד אלבומי הדאנס/אלקטרוני | 1 |
|  גרמניה | GfK – טופ 100 | 7 |
|  דנמרק | היטליסטן | 13 |
|  הולנד | מצעד 100 האלבומים ההולנדיים | 9 |
|  הונגריה | Mahasz | 14 |
|  הממלכה המאוחדת | מצעד האלבומים הבריטי | 9 |
|  הממלכה המאוחדת | מצעדי סינגלי ואלבומי הדאנס הבריטיים | 2 |
|  ולוניה | אולטראטופ 40 | 5 |
|  יפן | מצעד האלבומים של בילבורד יפן | 23 |
|  יפן | מצעד האלבומים של אוריקון | 56 |
|  נורווגיה | VG-lista | 10 |
|  ספרד | PROMUSICAE | 3 |
|  סקוטלנד | מצעד האלבומים הסקוטי | 14 |
|  פורטוגל | מצעד האלבומים הפורטוגזי (AFP) | 24 |
|  פינלנד | המצעדים הפיניים הרשמיים | 8 |
|  פלנדריה | אולטראטופ 50 | 9 |
|  צ'כיה | ČNS IFPI | 4 |
|  קנדה | מצעד האלבומים הקנדי | 12 |
|  שוודיה | סוורייטופליסטן | 13 |
|  שווייץ | המצעד השווייצרי | 2 |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |
| --- | --- | --- |
|  ארצות הברית | מצעד אלבומי הדאנס/אלקטרוני | 23 |
|  ולוניה | אולטראטופ 40 | 92 |
|  פלנדריה | אולטראטופ 50 | 191 |
|  צרפת | SNEP | 85 |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |
| --- | --- | --- |
|  פלנדריה | אולטראטופ 50 | 175 |
|  צרפת | SNEP | 100 |
נתוני מכירות

| אזור | תואר | מכירות |
| --- | --- | --- |
| קנדה (Music Canada) | זהב | 40,000 |
| צרפת (SNEP) | פלטינה | 100,000 |
| איטליה (FIMI) | זהב | 25,000 |
| נורווגיה (IFPI Norway) | 2× פלטינה | 40,000 |
| פולין (ZPAV) | זהב | 10,000 |
| סינגפור (RIAS) | זהב | 5,000 |
| הממלכה המאוחדת (BPI) | זהב | 100,000 |
| ארצות הברית (RIAA) | זהב | 500,000 |
האי סן פול

| --- | --- |

 נתונים גאוגרפיים
 מיקום:  האוקיינוס ההודי 
 קואורדינטות:  38°43′48″S 77°31′20″E﻿ / ﻿38.73°S 77.522222222222°E﻿ / -38.73; 77.522222222222
 שטח:  8.4 קילומטר רבוע
 אורך:  5.0 קילומטר
 רוחב:  2.5 קילומטר
 גובה מרבי:  Crête de la Novara
 נתונים מדיניים
 מדינה:  צרפת 
 אוכלוסייה:  0
 תאריך גילוי:  1559 
  (למפת האוקיינוס ההודי מוגדלת) האי סן פול(למפת האוקיינוס ההודי רגילה) האי סן פול
 
האי סן פול (בצרפתית: Île Saint-Paul) מהווה חלק מהארצות הדרומיות והאנטארקטיות של צרפת (Terres australes et antarctiques françaises, TAAF) באוקיינוס ההודי, בשטח של כ-8 קמ"ר. האי נמצא כ-85 ק"מ דרומית-מערבית לאי אמסטרדם הגדול יותר, 55 קמ"ר, 1,300 ק"מ צפונית-מזרחית לאיי קרגלן, ו-3,000 ק"מ דרומית-מזרחית לראוניון. האי הוא מושבת קינון חשובה לעופות ים. צריף למחקר מדעי על האי משמש למבצעי מחקר קצרים, מדעיים או אקולוגיים, אבל אין תושבי קבע. על האי חלה סמכותו של מנהלן בכיר על ראוניון.
תיאור

לאי סן פול צורת משולש, ואורכו אינו עולה על 5 ק"מ. הוא מהווה את פסגתו של הר געש פעיל, שהתפרץ לאחרונה בשנת 1793 (מצלעו הדרום-מערבית), ובצדו המזרחי טרשים וצוקים תלולים. משטח הסלע הדק שחסם בעבר את המכתש התמוטט ב-1780, ואפשר למי הים לחדור מבעד לתעלה בת 100 מטרים; עומק המים בכניסה אינו עולה על מטרים ספורים, ומכאן שרק ספינות קטנות מאוד או סירות יכולות להיכנס למכתש. האגן הפנימי, ברוחב ק"מ אחד ובעומק 50 מ', מוקף קירות תלולים בגובה של עד 270 מ'. במקום יש מעיינות חמים פעילים.
היסטוריה > תצפיות מוקדמות

האי סן פול התגלה לראשונה בשנת 1559 על ידי הפורטוגזים. האי מופה, תואר בפרוטרוט וצויר על ידי אנשים מצוות הקאראק "סאו פאולו", בהם הכומר מנואל אלוורז והכימאי הנריקה דיאס. אלוורז ודיאס חישבו נכון את קו הרוחב כ-38° דרום. על הספינה פיקד רואי מלו דה קאמארה והיא הייתה חלק מצי הודו הפורטוגזי בפיקודו של חורחה דה סוסה. הספינה "סאו פאולו", שנשאה גם נשים והפליגה מאירופה לברזיל, תהיה גיבורת סיפור הישרדות דרמטי ומרגש, אחרי ששקעה דרומית לסומטרה.
התצפית המאושרת הבאה הייתה של ההולנדי הארוויק קלז דה הילגום ב-19 באפריל 1618. במהלך המאה ה-17 נצפה האי בעוד הזדמנויות. אחד התיאורים המפורטים הראשונים שלו, ואולי הנחיתה הראשונה, נעשו בדצמבר 1696 על ידי וילם דה פלמינך.
במאה ה-19

בימי ספינות המפרש, נהגו לעיתים רבי חובלים להשתמש באי לבחון את הניווט שלהם לפני שפנו צפונה. במאות ה-18 ו19 ביקרו מדי פעם בסן פול חוקרי ארצות, דייגים וציידי כלבי-ים, בהם ספינת ציידי כלבי הים האמריקאית "גנרל גייטס", שביקרה שם באפריל 1819. ג'ורג' ויליאם רובינזון, צייד כלבי-ים אמריקאי, הושאר על האי לצוד כלבי-ים ונשאר שם למשך 23 חודשים עד ש"גנרל גייטס" חזרה לקחתו במרץ 1821. רובינזון חזר בהמשך לסן פול ב-1826 לאסוף עורות כלבי-ים. הוא הפליג מהובארט על ספינתו הוא, הדו-תורנית "האנטר".
תקופת צייד כלבי הים נמשכה מ-1789 עד 1876. במהלך תקופה זו מתועדים ביקורים של ציידי כלבי ים ב-60 ספינות, שארבע מהם נטרפו בים. בין השרידים מתקופה זו חורבות צריפים וכתובות.
צרפת תבעה חזקה על האי בשנת 1843, כשקבוצת דייגים מראוניון, שהייתה מעוניינת להקים בסיס דייג על סן פול, לחצה על מושל ראוניון לתבוע בעלות על סן פול ועל אמסטרדם. הדבר התבצע באמצעות צו רשמי מתאריך 8 ביוני 1843. ב-1 ביולי נחת מרטין דופיירה, שפיקד על הספינה "ל'אולימפ" על האי אמסטרדם ואחר, ב-3 ביולי, על סן פול, והניף על שניהם את דגל הטריקולור. הראיה היחידה ששרדה למימוש התביעה במועד זה היא כתובת חרותה על סלע בשולי האגם שבמכתש סן פול: "Pellefournier Emile Mazarin de Noyarez, Grenoble, Canton de Sassenage, Département de l'Isère, 1844". כל פעילות הדייג נזנחה, מכל מקום, בשנת 1853, כשממשלת צרפת ויתרה על חזקתה על שני האיים.
מפה טובה של האי שורטטה לראשונה רק ב-1857, כשהפריגטה האוסטרית "נובארה" הנחיתה צוות, שחקר את הצמחייה, בעלי החיים והגאולוגיה מנובמבר עד דצמבר.
בשנת 1871 נטרפה אוניית הצי הבריטי "מגרה", שהובילה חיילים, על חופי האי. רוב 400 האנשים שהיו על סיפונה נאלצו להישאר שם יותר משלושה חודשים לפני פינויים. תיאור קצר, אימפרסיוניסטי של הפגישה בין צוות האונייה לבין שני תושבי האי הצרפתים מופיע בעמ' 54 של "אטלס האיים הנידחים" מאת ג'ודית שאלאנסקי בהוצאת פנגווין, 2010, isbn=978-0-14-311820-6.
בספטמבר 1874 עשתה משלחת אסטרונומית צרפתית, שהגיעה על ספינת המפרשים "לה דיוו", קצת יותר משלושה חודשים על סן פול, לצפייה במעבר נוגה על פני השמש; הגאולוג שארל ויליין ניצל את ההזדמנות לעריכת סקר גאולוגי חשוב של האי.
ב-1889 נאלץ צ'ארלס לייטולר, שהתפרסם לאחר זמן כקצין השני של הטיטאניק, לשהות על האי שמונה ימים כשהארבה שלו, |"הולט היל", עלתה על שרטון. הוא מתאר את העלייה על השרטון ואת האי באוטוביוגרפיה שלו, "טיטאניק וספינות אחרות". לייטולר העלה את האפשרות, ששודדי ים השתמשו באי וייתכן שאוצרותיהם טמונים במערותיו.
ב-1892 חזר ותבע צוות ספינת המפרש "בורדונה", ואחריו, ב-1893, צוות הספינה "ל'אר", חזקה על סן פול ועל האי אמסטרדם בשם ממשלת צרפת.
המאה ה-20

ב-1928, גייסה Compagnie Générale des Íles Kerguelen את רנה בוזייר וכמה ברטונים וילידי מדגסקר להקמת מפעל לשימורי סרטנים על סן פול, "La Langouste Française". במרץ 1930, בסיום העונה השנייה, עזבו רוב העובדים את המפעל, אבל שבעה מהם נשארו על האי לשמור על המתקנים, כמשוער לחודשים אחדים בלבד. אבל החילוץ איחר מאוד להגיע. כשהספינה המובטחת הגיעה לבסוף, בדצמבר 1930, נמצא שחמישה מן האנשים מתו, בעיקר ממחסור במזון ומצפדינה: פול ברונו (תינוקת שנולדה על האי מתה חודשיים אחרי הולדתה), עמנואל פולוך, פרנסואה רמאונצי, ויקטור ברונו ופייר קיליוויק. רק שלושה שרדו וניצלו. אירוע זה נודע בהמשך בשם "הנשכחים מסן פול" (Les Oubliés de Saint-Paul).
כעבור כמה שנים, ב-1938, נתקע צוותה של סירת דייגים צרפתית על האי. קריאות לעזרה ששלח הצוות ברדיו בגלים קצרים נקלטו בדרך מזל במרחק 17,600 ק"מ משם, בארצות הברית. ההודעה הועברה לצי ולקונסול צרפת בסן פרנסיסקו, וניל טיילור, חובב רדיו בן 12, בקליפורניה, יצר קשר עם הצוות על האי והרגיע אותם, שהעזרה בדרך אליהם.
תיאור בדיוני של האי מופיע בספרו של רוברט סטון Outerbridge Reach משנת 1998.
סביבה

באי קיים אקלים אוקיאני קריר ומדרונות הר הגעש מכוסים עשב. זהו אתר רבייה לדוב ים תת-אנטארקטי, לפיל ים דרומי ולפינגווין הסלעים. זה היה גם אתר קינון לברווז נטול כוח מעוף, מין שהיה ייחודי לאי, ולכמה סוגים של יסעור לפני שהובאו אל האי טורפים ואוכלי-עשב אקזוטיים, לרבות חולדה שחורה, עכבר הבית, ארנבון מצוי, חזירים ועזים במהלך המאה ה-19 או לפניה. החזירים והעזים נעלמו מאז או הושמדו. חולדות שחורות חוסלו בינואר 1997 בהצנחה מן האוויר של 13.5 טונות פתיונות רעל מעל האי.
סביבה > אזור עופות חשוב

האי, יחד עם האיון השכן קוויל רוק, מוכר על ידי ארגון BirdLife International כאזור עופות חשוב (IBA) משום שהוא מספק מקום קינון לכמה עופות ים. הודות למיקומו הסובטרופי יש בו אוכלוסיית עופות ייחודית, הנבדלת מזו של איים תת-אנטארקטיים ומכילה מינים מקננים אחדים נדירים בחבל ארץ זה. עופות הים של סן פול קיננו בעיקר על קוויל רוק עד שחיסול החולדות איפשר לכמה מינים, בייחוד יסעורוני מקגיליבארי קטנים (תת-סוג של יסעורוני סאלבין) ויסעור ענק, לחזור וליישב את האי הראשי. מינים אחרים כוללים מושבה של כ-9000 זוגות פינגווין סלעים צפוני, כ-20 זוגות של אלבטרוס עשון ואחרים. ייתכן שהיה פעם באי מין של ברווז, הנראה בציור משנת 1793, אך לא ברור אם הוא זהה לברווז אמסטרדם ("אנאס מרקולה") או שהוא מין שונה. שום ברווז כזה לא נמצא באי עד כה, כך שאי אפשר להוכיח את קיומו.
הערות שוליים

↑  "היסטוריה קדומה של איי אמסטרדם וסן פול, דרום האוקיינוס ההודי" Btinternet.com 29 ביוני 2003
↑  מוזיאון הספנות, לוח יורדי הים
↑  גוטנברג.נט, צ'ארלס לייטולר, "טיטאניק וספינות אחרות", הוצאת ניקולסון ווטסון, 1935
↑  "איי סן פול ואמסטרדם:היסטוריה של שני איים", הוצאת דיסקבר-פרנס/מושבות/סן פול ואמסטרדם, תאריך ארכוב-3 באוקטובר 2007
↑  תמלול מלא של קולינג CQ - הרפתקאות רדיו בגלים קצרים
| חבלי צרפת |
| --- | --- | --- |
| חבלים בצרפת המטרופוליטנית מ-2016 | או-דה-פראנס • אוברן-רון-אלפ • אוקסיטניה • איל-דה-פראנס • אקיטן החדשה • בורגון-פראנש-קונטה • ברטאן • גראנד אסט • נורמנדי • סאנטר-עמק הלואר • פיי דה לה לואר • פרובאנס-אלפ-קוט ד'אזור • קורסיקה |  |
| חבלים בצרפת המטרופוליטנית עד סוף 2015 | אוברן • איל-דה-פראנס • אלזס • אקיטן • בורגון • ברטאן • לורן • לימוזן • לנגדוק-רוסיון • מידי-פירנה • נור-פה דה קאלה • נורמנדי עילית • נורמנדי תחתית • סאנטר • פיי דה לה לואר • פואטו-שראנט • פיקרדי • פראנש-קונטה • פרובאנס-אלפ-קוט ד'אזור • קורסיקה • רון-אלפ • שמפאן-ארדן |  |
| חבלים מעבר לים | גוואדלופ • גיאנה הצרפתית • מרטיניק • ראוניון • מיוט |  |
| קולקטיבים מעבר לים | פולינזיה הצרפתית • סן-פייר ומיקלון • ואליס ופוטונה • סן ברתלמי • סן מרטן |  |
| טריטוריות מעבר לים | הארצות הדרומיות והאנטארקטיות של צרפת (ארץ אדלי • איי אפארסה • סן פול ואמסטרדם • איי קרגלן • איי קרוזה) |  |
| מעמד מיוחד | קלדוניה החדשה • קליפרטון |  |
אוניית הצי הבריטי מגרה (1849) עוגנת באי סן פול.
תוכנה ללימוד עצמי של שפות

תוכנה ללימוד עצמי מאפשרת למידה ללא נוכחות של מורה. הקורסים יכולים להשלים או להחליף הוראה בכיתה. אוניברסיטאות משתמשות בתוכניות ללימוד עצמי בשפות פחות נפוצות, כאשר אין אפשרות ללמד על ידי פרופסורים. תוכניות לימוד עצמי זמינות על גבי נייר, קובצי שמע, קובצי וידאו, אפליקציות סמארטפון, מחשבים או כל שילוב.
רשימות אלפביתיות של שפות מציגות את הקורסים העומדים ללימוד כל שפה, ב- Lang1234, Martindale, Omniglot, Rüdiger Köppe ו- UCLA . עבור אלפי השפות שאינן מופיעות באתרים אלה, ושלא קיים בהן שום קורס, רשת הקלטות גלובלית רשמה קבוצה סטנדרטית של סיפורי תנ"ך ב־6,000 שפות. במאמץ, הלומדים יכולים ללמוד כל שפה על ידי השוואה בין הקלטותיהם לאותו סיפור בשפה שהם מכירים.
ישנן תוכנות שבהן מספר שפות הוראה עשויות להיות זמינות עבור חלק, אך לא עבור כל הקורסים. לדוגמה, Reise Know-How משתמשת ב-6 שפות כדי ללמד גרמנית, אך רק בגרמנית כדי ללמד את השפות האחרות. מצד שני Eurotalk, Pronunciator ו- 50Languages משתמשים בכל השפות כדי ללמד את כל השפות האחרות.
Transparent Language (אנ')

Transparent Language Online- דמי מנוי שנתיים $149.95
התוכנה מאפשרת ללמוד כמאה שפות ועדיין נוספות אליה שפות חדשות. מותאמת לשימוש במסכי מגע בטאבלטים ו-iPad של אנדרואיד, פועלת בכל מכשיר או מחשב המחובר לאינטרנט. מלמדת האזנה, דיבור, קריאה וכתיבה. יותר מ־70 שפות כוללות קובצי mp3 הניתנים להורדה. לתוכנה יש גרסה שנקראת CL-150 Platform שמשמשת את רשויות הממשל האמריקאי ואת הצבא.
Transparent Language (אנ') > ביקורת של PCMAG

אף על פי שזו אפליקציה מצוינת, היא לא מבטלת את שתי הבחירות המובילות של PCMAG לתוכניות ללימוד שפות, דואולינגו ורוזטה סטון. שתיהן, במילה אחת, מושכות יותר. הן מכריחות אותך לחזור אליהן יום אחרי יום מכיוון שהן יותר מהנות מאפליקציית למידת השפה הממוצעת ומעניינות יותר ויזואלית. ובכל זאת, Transparent Language Online היא תוכנה נפלאה, שלמה עם אפליקציה לנייד, והיא מכסה עשרות שפות יותר ממה שרוזטה סטון ודולינגו מאפשרות ללמוד ביחד.
Cudoo

התוכנה מציעה קורסים ב-160 שפות. התמחור של הקורסים מורכב אבל מתחיל מ-5 דולר לשפה.
Eurotalk (אנ')

EuroTalk היא חברה שבסיסה בלונדון, הידועה בעיקר בזכות תוכנת למידת השפה האינטראקטיבית שלה. החברה הוקמה בשנת 1991 על ידי מנהלי החברה, ריצ'רד האושון ואנדרו אשר. בשנת 2016, עברה EuroTalk מיתוג מחדש כ- uTalk, והשיקה אפליקציה מרובת פלטפורמות חדשה, הנקראת גם uTalk.
התוכנה מלמדת 144 שפות, כאשר הרעיון הוא לבחור בחבילות מילים לפי נושאים וללמוד את הנושאים הרלוונטיים לתלמיד.
Peace Corps

חיל השלום יצר משאבים למורים בארצות הברית ומחוצה לה ללמד 101 שפות. איכות הקורסים לשפות השונות משתנה לפי שפה והקורסים כוללים טקסט, הקלטות, מערכי שיעורים והערות הוראה.
שיטת הלמידה היא באמצעות סקייפ כאשר לתלמיד מצוות מורה מקצועי (בתשלום).
Pronunciator (אנ')

Pronunciator היא קבוצה של דפי אינטרנט, קובצי שמע ווידאו, ואפליקציה סלולרית ללימוד אחת מ-163 שפות. ההסברים זמינים ב־50 שפות. עליך להיות בעל חשבון Pronunciator עם ספרייה או בית ספר המנוי ל- Pronunciator, או להיות מנוי Pronunciator קיים, כדי להשתמש באפליקציה זו.
ראו גם

לימוד שפה בעזרת מחשב
הערות שוליים

↑  "Self-Study: Tell Me More". University of Groningen. נבדק ב-13 ספט' 2013. {{cite web}}:  (עזרה)
↑  "The Self-Study Centers at the TUM". Technical University of Munich. אורכב מ-המקור ב-20 באוגוסט 2013. נבדק ב-13 ספט' 2013. {{cite web}}:  (עזרה)
↑  "Self-Directed Language Acquisition Program". University of Richmond. אורכב מ-המקור ב-9 במרץ 2013. נבדק ב-13 ספט' 2013. {{cite web}}:  (עזרה)
↑  "Directed Independent Language Study". University of Denver. נבדק ב-13 ספט' 2013. {{cite web}}:  (עזרה)
↑  "Self-study ideas for students learning German for the first time". University of Michigan. נבדק ב-13 ספט' 2013. {{cite web}}:  (עזרה)
↑  "Geographic Language Museum". Alexander Argüelles. נבדק ב-2018-02-26.
↑  About Transparent Language, www.transparent.com (באנגלית)
↑  Transparent Language Online Review, PCMAG (באנגלית)
↑  Cudoo.com is rated "Excellent" with 4.5 / 5 on Trustpilot, Trustpilot (באנגלית)
↑  Banu Ibrahim and Jacob Krol, Score a big discount on a uTalk Language Education lifetime subscription, CNN Underscored, ‏2018-09-28 (באנגלית)
↑  Alexa, Learning tool of the week: uTalk app, Wanderlust Languages, ‏2015-02-02 (באנגלית)
↑  uTalk, uTalk Language Games, uTalk Language Games (באנגלית)
↑  Live Lingua-Online Language School, Live Lingua Project - Peace Corps Language Courses, www.livelingua.com
↑  Live Lingua, www.livelingua.com
↑  Pronunciator - Personalized Language Learning - Apps on Google Play, play.google.com (באנגלית)
↑  הרשמה להצטרף כמשתמש בתוכנה (ללא עלות), באתר learning.pronunciator.com
אהרן הראל (רב)

| --- | --- |

הרב הראל מעביר שיעור בישיבת תורת החיים
 לידה:  27 באפריל 1974 (בן 50) ה' באייר תשל"ד 
 מדינה:  ישראל 
 מקום פעילות:  ישראל
 השתייכות:  דתי לאומי, חרדים לאומיים
 תחומי עיסוק:  מחשבת ישראל, הלכה, פילוסופיה יהודית,תלמוד, חסידות, תורת הרב קוק, לוגותרפיה
 רבותיו:  הרב שאול ישראלי, הרב אהרון ליכטנשטיין, הרב חיים דרוקמן, הרב יעקב אריאל
 חיבוריו:  תורת הרא"ה, תשובת הרא"ה, תפילת הרא"ה, שולחנו של מקום, חסידות הלכה למעשה, תנחומיך ישעשעו נפשי, יערב שיחי, ועוד
 
הרב אהרן (ארל'ה) הראל (נולד ה' באייר תשל"ד, 27 באפריל 1974) הוא ראש ישיבת מוריה בשילה, ראש בית המדרש הקהילתי בעפרה, לשעבר ראש ישיבת ההסדר בשילה, ר"מ בישיבת ברכת יוסף באלון מורה ונשיא הישיבה התיכונית פל"ח הרימון (לב חדש) בשילה.
קורות חייו

נולד לדב ולאה הלפרין, ברמת גן שבה גדל. סבו, הרב שלמה זאב גולינסקי, היה איש פא"י. היה מדריך ורכז בתנועת הנוער בני עקיבא, וקומונר בסניף קריית אונו וכן חבר בהנהלה הארצית של הארגון.
למד בישיבה התיכונית שעלבים ובישיבות מרכז הרב, עתניאל, אור עציון, רמת גן והר עציון. הוא תלמידם של הרבנים שאול ישראלי, יעקב אריאל, חיים דרוקמן ואהרון ליכטנשטיין.
לימד בישיבות פתח תקווה ורמת גן. בשנת תשס"ו (2006) הצטרף לראשות ישיבת שילה, בהזמנת ראש הישיבה, הרב מיכאל ברום. בסוף תש"ע עזב את הישיבה. מאז לימד בישיבות אלון מורה, איתמר, בישיבת אש קודש ועוד.
החל משנת הלימודים תשע"ז ועד לסוף שנת הלימודים תשפ"ג הוא היה נשיא הישיבה התיכונית "פל"ח הרימון" (בשמה המקורי: "לב חדש") בשילה. הוא מכהן גם כראש בית המדרש הקהילתי בעפרה ומעביר בו שיעורים קבועים. הוא מלמד שיעור שבועי בפילוסופיה יהודית בכולל אברכים 'קנין תורה' של שלוחת ישיבת מרכז הרב בגבעת אסף.
באלול תשפ"ד הקים את ישיבת מוריה בשילה, ע"ש ישיבתו של הרב יששכר שלמה טייכטל הי"ד מחבר הספרים אם הבנים שמחה ומשנה שכיר (שו"ת ועל התורה והמועדים).
הוא גם נטורופת המשלב הלכה ורפואה משלימה, ומרצה בנושא זה במכללות לרפואה משלימה. הוא מגשר מוסמך.[דרוש מקור]
חיים אישיים

נשוי ליפעת (לבית הכהן) ומתגורר בשילה.
בנו שמואל הוא חתנה של השרה אורית סטרוק.
חתנו יוסף הלוי הוא בנו של הרב מיכה הלוי.
בנו אליקים היה עצור במעצר מנהלי בהיותו בן 19.
גיסיו הם הרב רא"ם הכהן, הרב אביה הכהן והאלוף גרשון הכהן. אחותו היא עורכת הדין רחל ווזנר, הממונה על ההקדשות בבתי הדין הרבניים.
גישתו ודרכו

הרב הראל משלב עולם למדני-הלכתי עם תורת החסידות והקבלה. עיקר עיסוקו הוא בהוראת גמרא ופסיקת הלכה והתמקדותו העיקרית היא בהלכות רפואה.
בסיס שיטתו הלמדנית מבוססת על לימוד שהוא לאסוקי שמעתתא אליבא דהלכתא - לימוד המביא לידי מעשה, לא רק בלימוד העיוני אלא גם בלימוד האמוני והמחשבתי, וכדברי הרמב"ן באיגרתו: וְכַאֲשֶׁר תָּקוּם מִן הַסֵּפֶר – תְּחַפֵּשֹ בַּאֲשֶׁר לָמַדְתָּ אִם יֵשׁ בּוֹ דָבָר אֲשֶׁר תּוּכַל לְקַיְּמוֹ. הרב מדגיש שאין הלימוד לאסוקי שמעתתא מאפיל על פיתוח היכולת הלמדנית אלא אדרבה, אחרי בירור השיטות בגמרא ובראשונים, העלאת הסברות והפלפול בהן, יש לזקקן ולחדדן כדי להעלותן להלכה. הרב כתב קונטרס הנקרא 'לב אהרון' בו הוא מברר את שיטתו דרך התלמוד והראשונים עד אחרוני זמננו. כמו כן נוסף בו מאמר היסטורי על ישיבות אירופה וארצות המזרח שבדור האחרון בהן למדו כפי שלומדים בישיבתו.
בלימוד החסידות הוא עוסק בפיתוח תבניות שכליות לצורך הבנת התורות החסידיות והקבליות. הוא מאמין בבירור האמת על פי הראשונים והאחרונים, גם כשהמסקנה שונה מן המקובל. לדעתו, גם בעת המודרנית על האדם לייצר באופן חקלאי בעצמו חלק ממצרכי הבסיס שלו. לדבריו, לא לחינם ציוותה התורה מצוות רבות כל כך (כעשרה אחוזים מכלל המצוות) המוטלות דווקא על חקלאים.
לאחר בחירתו של הרב יונה מצגר לרב ראשי, פרסם את החוברת "לא תכירו פנים במשפט – לבירור יחסנו לבחירת הרב הראשי האשכנזי" שבה מתח ביקורת על בחירת הרב מצגר שנעשתה לדבריו משיקולים זרים על אף שהוא אינו תלמיד חכם ואישיותו מפוקפקת. הוא טען כי בחירתו אסורה על פי ההלכה ואין להכיר בה, וקבע שיבוא יום ו"יתגלה קלונו ברבים" והבוחרים בו יגרמו לחילול השם שייווצר. כעבור מספר שנים, לאחר שהרב מצגר הורשע, כתב הרב הראל: ”אין לנו במה להתבייש – לא אנו בחרנו בו [...] לא רב בישראל סרח וחטא כאן, אלא אדם שהתיימר להיות רב [...] הצליח להונות רבים ולהציג להם מצג שווא שגרם להם לתמוך בו, אף על פי שלא היה ראוי לכך.”